שוש מרציאנו

שוש מרציאנו (נולדה ב-4 באוקטובר 1955) היא שחקנית תיאטרון, טלוויזיה וקולנוע ישראלית.

== ביוגרפיה ==
נולדה בשם שושנה מרציאנו בבנימינה. ההופעה הראשונה שלה על הבמה הייתה בהצגת הסיום של כיתה א' כששיחקה בתפקיד שלגייה. במהלך שירותה הצבאי בירושלים למדה בקורס למשחק של בנימין צמח, ולאחר שהשתחררה התקבלה ללימודים ב"בית צבי", אך פרשה מהמסלול לאחר שנה וחצי מכיוון שעדיין לא הייתה בטוחה שהיא מעוניינת בקריירת משחק.<ref></ref>

== קריירה ==
=== בתיאטרון ===
* מסיבה עם החבובות - הצגת ילדים עם שירים מאת אבי קורן ויאיר רוזנבלום (תיאטרון ההפתעות, 1978)<ref></ref>
* ערוץ 2 - מחזה סאטירי של ב. מיכאל ואפרים סידון בבימויו של מוטי קירשנבאום, ובהשתתפות טוביה צפיר, ספי ריבלין, אפי בן ישראל ונתן נתנזון (תיאטרון אורות, 1979)<ref></ref>
* ידידי טינטן - הצגת ילדים המבוססת על שיריה של מרים ילן-שטקליס שהלחינה יעל גרמן בבימויו של מוטי סנדק (תיאטרון הזמן, 1979)
* הנסיכה טורנדוט (1981)<ref></ref>
* כפיים - הצגת ילדים מאת עדה בן-נחום בבימוי ציפי פינס (התיאטרון לילדים ולנוער, 1981)<ref></ref>
* לילה במאי - מחזה מאת א"ב יהושע המתרחש בתקופת ההמתנה למלחמת ששת הימים, בבימויו של עמית גזית ולצד זאב רווח, לאורה ריבלין ועמי ויינברג (תיאטרון חיפה, 1981)<ref></ref>
* סיפורו של סוס - עיבוד מוזיקלי של מארק רוזובסקי לסיפור מאת טולסטוי (תיאטרון חיפה, 1982)
* פטפוטים על הנילוס - מחזה על פי סיפוריו של נגיב מחפוז. כהכנה להצגה יצאה מרציאנו עם שאר חברי ההפקה לסיור במצרים, בתמיכתה של האגודה להבנה ישראלית-מצרית. (תיאטרון חיפה, 1982)<ref></ref>
* העוזר - מחזה מאת ברנרד מלמוד בבימויו של חנן שניר ובהשתתפות מיכל בת אדם, רמי דנון ועוד (תיאטרון חיפה, 1983)<ref></ref>
* נעורי אדם - מחזה מאת פרדריק רפאל בבימוי מייקל מיצ'אם ובהשתתפות ספי ריבלין, דליה שימקו, גדעון שמר ואחרים (תיאטרון חיפה, 1983)<ref></ref>
* נטושים - מחזה מאת הלל מיטלפונקט ובבימויו, לצד מנחם עיני, דליק ווליניץ ואחרים (בית ליסין, 1986)<ref></ref>

=== בקולנוע ובטלוויזיה ===
* דיזנגוף 99 (1979)
* נישואין נוסח תל אביב (1979)<ref></ref>
* המשחק המכור - תפקיד ראשי בסרט הטלוויזיה שביים מיקי בהגן.
* סופרים מספרים - שחקנית אורחת בסדרה בה הומחזו קטעים מספריהם של סופרים שהתראיינו באולפן (1980)
* ברקיע השביעי - סרט טלוויזיה על שישה אנשים המבלים שישה ימים במלון בחיפוש אחר בן/ת זוג, לצד אילן בן שחר, שלמה בראבא, רמי דנון ואחרים (1981)<ref></ref>
* רחוב סומסום - שחקנית קבועה בעונה הראשונה של הגרסה העברית של התכנית, כשותפתה של מיקי קם לדירה הממוקמת בדיוק מעל המחילה של קיפי בן קיפוד. (1983)<ref></ref>
* המתופפת הקטנה - תפקיד משני בסרטו של ג'ורג' רוי היל על פי הרומן מאת ג'ון לה קארה (1984)<ref></ref>
* The Beast of War - סרט מלחמה אמריקני על מלחמת אפגניסטן (1988)
* רמבו 3 (1988)
* איראן - מיני סדרה אמריקנית על נפילת השאה הפרסי ועליית משטרו של חומייני, לצד יונתן צ'רצ'י, דן תורג'מן ואלברט אילוז (1990)<ref></ref>
* שמשה קדמית - סרט קצר המורכב ממחוות ל-13 קלאסיקות קולנועיות בבימויו של ענר פרמינגר ובהשתתפות ישראל גוריון, אלון אבוטבול, גבי שושן ואחרים. הסרט הוקרן במסגרת פסטיבל ירושלים (1990)<ref></ref>
* Iran: Days of Crisis - סרט טלוויזיה אמריקני על משבר בני הערובה באיראן ב-1979 (1991)
* Tropical Heat - סדרת אקשן קנדית שעונתה השנייה צולמה בישראל (1992)
* ערב בלי נעמה - סרטו של משה צימרמן, בהשתתפות מיכה שרפשטיין, ערן איוניר ולימור גולדשטיין (1992)<ref></ref>
* במבי - דיבוב הגרסה העברית (1993)
* שאלתיאל קוואק - דיבוב דמויותיהן של וויני ולולי הצעירה
* הפוני הקטן - דיבוב דמויות שונות

== חיים אישיים ==
מרציאנו הייתה נשואה בעבר לשחקן עמי ויינברג.<ref></ref> ב-1984 נולדה בתם, המעצבת דניאל ויינברג, שנקראה על שם דודהּ שנפל במלחמת יום כיפור.<ref></ref> השניים התגרשו ב-1989.<ref></ref>

מרציאנו חזרה בתשובה ושינתה את שמה לשושנה ענבר. היא פעילה בעמותת "האומה" הפועלת לקירוב בין חילוניים לדתיים על פי משנתו החברתית של הרב אשלג.<ref></ref>

== קישורים חיצוניים ==
* 
* 
* 

== הערות שוליים ==

קטגוריה:שחקניות תיאטרון ישראליות
קטגוריה:שחקניות קולנוע וטלוויזיה ישראליות
קטגוריה:חוזרות בתשובה
קטגוריה:רחוב סומסום
קטגוריה:בנימינה-גבעת עדה: אישים
קטגוריה:ישראליות שנולדו ב-1955